da en da da da fr da en nb de da da da sv de en de da da en da de da da da da da da da da da da da da da da da da da en cs da nl da it en nb da da da da da da da da da de en da da da da da en da da nn nl da da da da fr de en da da da da da da da fr de sv nb
Se mit bud på et smukt og rustikt julebord anno 2017
Mit bud på julebordet 2017
Jeg har i år været så heldig at være en af de fem inviterede, som udstiller juleborde anno 2017, hos Pedersborg Vin. Det er en fantastisk vinbutik, som ligger i Hindborg lige udenfor Skive – virkelig et besøg værd!
Pedersborg Vin har de sidste mange år i december haft en juleudstilling på deres hyggelige 1. sal, hvor man kan få inspiration til julebordet. Det skifter fra år til år, hvem der bliver inviteret til at pynte bordene.
Måske kan du også få lidt inspiration til dit julebord.
Udgangspunktet for mit julebord var, at det skulle være naturligt, rustikt og så skulle det være et bord man kunne pynte uden det koster alt for meget. Der er jo rigeligt at bruge penge på her op mod jul.
Jeg har læst i et blad, at årets julefarve bl.a. er flaskegrøn, så den farve skulle også være en del af udsmykningen.
Jeg har dækket bordet med rustikke tallerkener fra Bitz – den store tallerken er sort og den lille er grå. Det sorte bestik er købt i Kvickly til 10 kr. pr. del. – ved godt at jeg mangler skeer, men de var udsolgt 😉
Er personligt helt vild med vinglassene med den douchede grå farve, fra HouseDoctor, så selvfølgelig skulle der dækkes op med dem.
Som vandglas har jeg valgt at dække op med grå scotch whiskyglas med krystal-look – kan bl.a. købes hos Sinnerup.
Både dugen og servietterne har jeg selv syet – købte noget lysegrå hørstof hos Stof & Stil og klippede det til efter de mål jeg skulle bruge. Jeg zig-zaggede kanterne cirka en centimeter inde, så jeg kunne lave frynser langs kanten.
Til selve pynten, skaffede jeg noget brænde, som jeg fik skåret op i forskellige højder og borede hul i toppen, så jeg kunne have fyrfadslys deri. Det blev virkelig nogle rigtig fine og rustikke lysestager.
På toppen af nogle af træstagerne har jeg lagt moskugler, som jeg har pyntet med små træstjerner.
Må indrømme, at jeg er meget glad for Søstrene Grene og går ofte en tur igennem butikken. Der fandt jeg nogle fine grønne glaskugler, som jeg også lagde på bordet som pynt og derudover fandt jeg stjerner i træ, som jeg har spredt på bordet.
Syntes nu alligevel der manglede en nisse, for at bordet kunne blive rigtig julet. Så jeg fandt nogle fine flaskegrønne filtnisser i Brugsen, som står og pynter mellem de rustikke lysestager.
Rundt om servietterne har jeg bundet en rustik sort snor og limet en stjerne på. Stjernen var faktisk af træ, men jeg opdaterede dem lige med lidt bladsølv, så de blev rigtig fine og skinnende. Dette gjorde jeg også ved nogle af de stjerner jeg har spredt rundt på bordet og sat i moskuglerne.
Sidst men ikke mindst, har jeg bundet en lille krans med blød enebær – den er bundet enkelt og let på en tynd ring (30 cm i diameter). Kransen har jeg hængt op midt over bordet og bundet fine sølvstjerner i, også købt hos Søstrene Grene. Til sidst har jeg snoet en lille tynd lyskæde til batterier omkring, så kransen kan kaste lys på bordet.
Håber du er blevet inspireret til at dække dit eget fine julebord.
Skriv en kommentar Afbryd
Hej jeg hedder Annette Østergaard Toft.
Her på bloggen kan du finde inspiration til kageopskrifter og mad. Jeg er en glad amatørbager, som bager kager på et niveau, hvor alle kan være med og så vil jeg bare rigtig gerne dele ud af mine opskrifter.
Derudover vil jeg vise nogle af mine mange kreative grafiske projekter. Samt give inspiration til sangskjulere, invitationer m.v.
Tak fordi du læser med!
Mazarinkage med jordbærskum (Glutenfri)
Limekage med hvid chokolade-/limecreme
Julekrans – brownie med smag af appelsin
Nu er der godt nok gået nogle dage siden de smukk
NYHED - Portvinsplakat Efter flere opfordringer,
Den her mazarinkage med jordbærskum og friske jor
Påsken står for døren, måske har du allerede f
♥️ I morgen er det Valentinsdag ♥️ Giv din
🌟🥂RIGTIG GODT NYTÅR🥂🌟 I dag har jeg
🌟Glædelig 3. Søndag i advent 🌟 Forleden da
Følg med på Instagram
Majken Brønserud til Nøddekage med passionsfrugtmousse
Emilie til Brownie-talkage med skumbanancreme
Ole Schmidt til Indbydelser/Invitationer – inspiration til din næste fest
Kagetapas - fem små nemme kager - Fru Østergaard til Mazarinkage med jordbærskum (Glutenfri)
Karina til Kagetapas – fem små nemme kager
Copyright 2022 - Fru Østergaard